LagdaLene
onsdag 14. mars 2012
Lappeleketeppe
I dag viser jeg fram et tidligere prosjekt :)
Jeg begynte egentlig på dette teppet som en gave til en veninne som fikk barn, men det ble aldeles ikke klart til henne... Da passet det jo fint at jeg selv fikk en gutt etterhvert! Da fikk jeg somlet meg til å sy det ferdig.
Det er ikke noe system i lappene, jeg fant fram alle stoffer i de nyansene jeg ville, og klippet og puslet det sammen. Jeg okkuperte stuebordet i flere uker :)
Det er platevatt inni, og baksiden er fleece fra Stoff og Stil.
Jeg quiltet (er det ikke det det heter når man syr mønster over alle lagene?) med maskin, festet nøye med nåler og fulgte kantene på lappene og mønsteret i stoffene på forsiden. Jeg begynte i midten og sydde meg utover mot kantene, slik at det ikke krøllet seg noen steder.
Teppet er kantet med skråbånd.
Nå ligger teppet i lekegrinda, der passer det perfekt og skjuler det stygge voksduktrekket.
Lagt inn av Lene kl. 14:47 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: baby, lappeteppe, quilt, søm
lørdag 10. mars 2012
Flere sommerkjoler til små jenter
En tunika i tynt bomullsstoff har gitt liv til to nye kjoler de siste dagene. Den har samme farge som sitronsommerfugler. Jeg er visst i en stim med gule og brune nyanser :)
Redesignkjole til jente 2-3 år. Kr 400,- i eplabutikken
Den første kjolen er i størrelse 2-3år, og i tillegg til tunikastoffet har jeg brukt en duk jeg har funnet.
Toppen på kjolen er foret, og det er glidelås i ryggen. Tunikaen hadde lommer, så nå har kjolen det også. Det er i allefall en bonus her i huset når plagg har lommer :) Kjolen ligger i eplabutikken.
Redesignkjole til jente 1år. Selges på Masker og sting, Kr 400,-
Den andre kjolen er i størrelse 1år, og her har jeg brukt toppen av tunikaen. Jeg har klippet nye mønsterdeler og sydd sammen. Den ble litt kort, så jeg måtte sy på en kant i et gult stoff. Helt nederst har jeg sydd på en blonde, og den samme blonden satte jeg også over ermehullet, slik at kjolen ble veldig nusselig og jentete. Kjolen kan kjøpes på Masker og Sting.
Lagt inn av Lene kl. 04:46 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: barn, barnekjole, gjenbruk, søm, til salgs
fredag 9. mars 2012
Sommerlig sommerfuglkjole
Jeg har funnet en gjenbrukskombinasjon igjen! En av mine gamle t-skjorter, rosa med svarte sommerfugler, en svart singlet med hvite prikker og blonder framme måtte bli en sommerlig kjole for snella.
Jeg klippet av t-skjorten rett under halsringningen og klippet av ermene, og sydde en ny rett søm i sidene, helt opp slik at det ble som et skjørt.
Singleten ble også klippet av, og jeg sydde den inn midt foran og midt bak for å forminske den til passelig størrelse. Så sydde jeg dem sammen i livet. Det var tynne, regulerbare stropper på singleten, men jeg klippet dem av bak og har knyttet dem i nakken i stedet.
Øverst på t-skjorten var det et par sommerfugler igjen, de klippet jeg ut og sydde på foran, og jeg tredde på et par perler på snorene.
Den måtte på med en gang, med ulltrøye og strømpebukse under :)
Ps: hun sølte blåbærsaft nedover hele... fikk det ikke av i vask. Sånn kan det gå.
Lagt inn av Lene kl. 05:42 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: barn, barnekjole, gjenbruk, omsøm, søm
torsdag 8. mars 2012
Sovepose til baby
Bebisen vår har en sovepose fra før (for å forhindre at han sparker av seg dyna), i bomull. Men når denne er til vask har han det veldig moro med å sparke av seg og trille rundt i senga. Jeg ville sy en til!
Da jeg sorterte litt tøy i "hulen" min fant jeg en strikket tunika fra H&M med lange armer, i en ullblanding. Den var nuppete, drysser småhår og var litt kort etter vask, derfor havnet den der nede til et passende prosjekt dukket opp.
Jeg klippet av ermene og sydde opp litt i siden så ikke armhullene ble så store, og sydde inn rundt kanten. Nederst satte jeg i en glidelås slik at bleien kan sjekkes på en enkel måte. Den er elastisk nok til å få på ned gjennom halsringningen, men kan også tas på over hodet med glidelåsen oppe. Hvit glidelås ble valgt så man lettere kan finne den i halvmørket...
Varmere også, mens vi venter på sommeren!
En skikkelig blid liten spøkelseskladd :)
Lagt inn av Lene kl. 00:51 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: baby, gjenbruk, omsøm, sovepose, søm
mandag 5. mars 2012
Prinsessekronepannebånd
Inspirert av Skrekk og Gru laget jeg først noen "kle-seg-ut-kroner" (bilde kommer senere). Så begynte jeg å tenke videre. Det har vært litt spørsmål om pannebånd her, siden jeg fikk et som litefrø har strikket. Til nå synes jeg det har vært for kaldt, men våren har jo begynt å titte frem...
Hva om jeg foret dem med fleece, da ville det bli både varmt og fint!
Jeg brukte stoffrester. Grå, sølvfarget sateng selskapsstoff på utsiden, og fleece inni. Vrangsydd og pyntet med rosa bånd og en liten rose.
Det som var moro var at da vi kom til barnehagen sto det noen ute og ventet på å gå på tur, og en av de voksne bestilte fluksens to kroner til sin jente og veninnen som skulle feire bursdag sammen til lørdag :) Disse laget jeg med borrelås bak, siden jeg ikke vet hvor store de er. Moro!
Lagt inn av Lene kl. 05:55 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: barn, kroner, pannebånd, søm
lørdag 3. mars 2012
Kommode til snuppa
Jeg kjøpte en kommode på Gjenbruksbutikken på søppelfyllinga Heftingsdalen for et par år siden.
Den skulle forestille teak, men kun på utsiden :) Til nå har den stått i gangen, med nye håndtak, men nå har gangen fått en ansiktsløftning med nye hyllesystem for familiens yttertøy, og kommoden måtte flyttes til snuppas rom. Da den kom opp i lyset, så man at den egentlig var ganske sliten. Da måtte den bli rosa! Jeg brukte resten av malingen etter sengeprosjektet, og kjøpte knotter på Frøken Olsen i Arendal. Skuffene er perfekte for alt småtteriet hun leker med for tiden...
Lagt inn av Lene kl. 06:18 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: barn, dekor, gjenbruk, interiør, kommode, reparasjon
torsdag 1. mars 2012
Vårlue og veksejakke
I posen med tøy etter min mann lå to luer med denne fasongen. De er litt for små, passet i vinter men da var de for kalde...  Jeg tegnet av mønsteret og forstørret det med en halv cm over alt.
Stoffet er en liten cordfløyel-rest som MÅTTE bli lue, men uansett hvordan jeg vridde på mønsterdelene ble det ikke nok. Derfor er stoffet skøtet litt i nakken, og bremmen er i et grønt dongeristoff. Lua er foret med microfleece i mosegrønt, slik at minsten er utstyrt for den lumske våren :) Til snorer harjeg brukt et bånd kjøpt på kremmerhuset.
Jakken strikket jeg til eldstejenta; veksejakke fra nøstebarnboka, strikket i babyull. Jeg laget krage i stedet for hette, heklet en brun kant og satte på ulike knapper fra knappeskatteboksen... Vi er veldig glad i den jakka!
Flere luer sydd i gjenbruksstoffer, disse er til salgs: Brun cordfløyel, str 5-8 mnd.
Grønt dongeristoff, str 5-8 mnd.
Gråmelert ullstoff, str 3-6 mnd.
Brunsvart dongeristoff str 2-4 mnd.
Luene kan ses i butikken Masker og Sting i Arendal.
Lagt inn av Lene kl. 01:53 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: baby, barn, lue, strikking, søm, til salgs, veksejakke
Nyere innlegg Eldre innlegg Start
Abonner på: Innlegg (Atom)
Lene
Velkommen! Bor på Sørlandet, 34 år, gift, to små barn og to pusekatter. Elsker å sy og hekle og alle mulige andre puslerier. Liker å bruke ting på nytt. Her på bloggen viser jeg fram ting jeg lager. Håper det kan være til inspirasjon :)
Vis hele profilen min
Eplabutikken min
adventskalender (1) amigurumi (22) baby (42) baking (3) barn (60) barnekjole (18) bleiepose (1) bluse (1) broderi (3) bukse (3) bunad (2) dekor (12) fuglebrett (1) gardiner (1) gjenbruk (65) gulvmatte (1) halloween (1) hekling (50) høst (5) interiør (30) jul (11) julekort (2) karneval (5) kommode (1) kort (1) kosedress (3) kostyme (2) kroner (1) kåpe (1) lappeteppe (2) lekemat (1) leker (2) lommetøfler (1) lue (6) maleri (4) mobiletui (1) nyttig (1) nålebrev (1) omsøm (32) oppbevaring (7) oppslagstavle (2) organisering (2) pannebånd (2) pepperkakehus (2) puter (7) påske (2) quilt (1) rangle (6) redesign (29) reparasjon (11) ringslynge (1) seng (2) sitteunderlag (1) skjerf (2) skjorte (1) skjørt (7) smokkholder (14) snekring (2) sokker (1) sovepose (2) stelleveske (2) stofftrykk (1) stolsokker (2) strandmatte (1) strikking (17) sukkertøykjole (1) søm (83) t-skjorte (3) til salgs (13) toalettveske (1) toving (1) upcycling (10) veksejakke (1) veske (4) vinhøne (2) vognleke (3) vognteppe (5) voksipose (1) votter (6)
Bloggarkiv
▼  2017 (1)
▼  februar (1)
Smokkeblekksprut
►  2016 (3)
►  januar (3)
►  2015 (31)
►  desember (5)
►  oktober (2)
►  september (4)
►  august (1)
►  juli (5)
►  juni (2)
►  mai (1)
►  april (2)
►  mars (2)
►  februar (6)
►  januar (1)
►  2014 (27)
►  oktober (3)
►  september (2)
►  august (4)
►  juli (1)
►  juni (4)
►  mai (1)
►  april (1)
►  mars (2)
►  februar (6)
►  januar (3)
►  2013 (35)
►  desember (3)
►  november (2)
►  oktober (5)
►  september (1)
►  august (4)
►  juli (3)
►  juni (2)
►  mai (1)
►  april (2)
►  mars (3)
►  februar (5)
►  januar (4)
►  2012 (65)
►  desember (4)
►  november (4)
►  oktober (5)
►  september (2)
►  august (1)
►  juli (6)
►  juni (1)
►  mai (6)
►  april (4)
►  mars (12)
►  februar (10)
►  januar (10)
►  2011 (18)
►  desember (6)
►  november (7)
►  oktober (5)
blogger jeg liker
Sols(tr)ikke
In Bloom CAL
for 4 dager siden
bare WUNDERBAR
Vinterbilleder
for 4 dager siden
Monstermønster
Vottekveld 30.mars i Uranienborgveien 2
for én uke siden
StrikkeogHekleLise
Uglelue, Booties , bleiebukse og hårbånd
for 3 uker siden
Muffins Verden
Hva holder du på med, egentlig?
for 2 måneder siden
Løgleg saum!
Skjørt med tre i glade fargar
for 6 måneder siden
Litefrø
Silhouette pix-scan
for 8 måneder siden
Allra Helst - målat med mera av Stina Glaas
Hemsidan
for 9 måneder siden
hönapöna
paus...
for 11 måneder siden
Den gode feen
Badass Bitch
for ett år siden
kungen & majkis
Virkad glögg-flugsvamp. Med mönster.
for ett år siden
Budeiesøm
Bloggdvale
for ett år siden
Kreativt kaos
The Way He Looks (2014)
for ett år siden
Popetotrora
Var sak har sin tid...
for ett år siden
Nøsteblogg - Nøstebarns blogg
Gratisoppskrift : Sjal i boblestrikk
for ett år siden
SKREKK & GRU
Gule detaljer til jul
for 2 år siden
fru-jansen
julemarked 2014
for 2 år siden
Rekkehuset
En lang pause
for 2 år siden
Kaptein Biff
Jeg har lært å strikke!
for 2 år siden
Nästet
for 2 år siden
knuffel
Monstertruckbestilling til Trondheim
for 3 år siden
lykke liten
gebursdagskake,6 år
for 3 år siden
lille hottentott
Bursdag - og instagram!
for 3 år siden
Mokkamaster
Sukkertøykjoler til Retroprinsessa
for 3 år siden
I Merethes lille verden...
Jakke til 17 mai
for 3 år siden
Bad Monkey
På Amio
for 3 år siden
Annes hobbyblogg
Vinterferie...
for 4 år siden
Fröken Rimme
The Devil finds work for idle hands to do
for 4 år siden
Yldi
Vår jul
for 4 år siden
Randi's lille hobbyverden
Vinterdress til dukka
for 4 år siden
Planet M Files
My Latest Projects
for 4 år siden
IA NYCKELPIGA
DET VAR ROLIGT......
for 4 år siden
By RAO
for 4 år siden
Frøken Tingeling og livet på landet
Ting og tang- løst og fast
for 5 år siden
SY-SNELLA
-smil-
for 5 år siden
Ellens kunst
Bilder utstilt på Lingaarden og Det hvite hus, Tromøy
for 6 år siden
FRYD PAA JORD
välkommen till virkpia
lises hobbyblogg
Vis 10 Vis alle
Vannmerke-mal. Drevet av Blogger.